### Resumé

Teknisk Udvalg besluttede i 2023 at gentænke den kollektive trafik for at tiltrække flere passagerer og opnå kortere rejsetider. De nye køreplaner trådte i kraft 1. juli 2024. På et temamøde 18. juni 2025 drøftede udvalget evaluering af erfaringerne med gentænkningen. Med udgangspunkt i drøftelserne på temamødet præsenterer forvaltningen et oplæg med nye initiativer i den kollektive trafik.

### Sagsfremstilling

Teknisk Udvalg godkendte 25. april 2023 pkt. 102, Gentænkning af den kollektive trafik. Som en del af gentænkningen af den kollektive trafik godkendte Teknisk Udvalg 20. juni 2023 pkt. 142, forslag til rutenet for busruterne i Vejle Kommune. Dette rutenet dannede baggrund for forslag til køreplanerne, som trådte i kraft 28. juni 2024.

Baggrunden for gentænkningen skyldtes dels dogme 6 i Grønt visionstillæg til mobilitetsplanen, som fastlagde at den kollektive trafik skal gentænkes radikalt, dels var der udsigt til et underskud i den kollektive trafik på 8 mio. kr. Formålet med gentænkningen var at styrke den kollektive trafik, så der kom flere passagerer inden for de eksisterende økonomiske rammer.

Erfaringerne fra det første år viser, at der er tilfredshed med hurtigere forbindelser til Clara Lauritsen, øget betjening af Campus, samt den øgede frekvens på linje 4 og 14.  Der er ønsker om mere betjening af [adresse], forbindelse mellem Skibet og [adresse] og flere forbindelser til Bilka. Janni Dam for stoppestederne ved [adresse] og i Clara Lauritsen er stigende. Der er et ønske om bedre betjening af de øvrige stoppesteder på [adresse], hvorfor der er er indført flexrute på stedet.

For at imødekomme ønsket om bedre forbindelse mellem Skibet og [adresse] er der fra 11. august 2025  ændret på linje 2, således at der køres via Campus i morgen og eftermiddag, som linje 22, mens der i det øvrige tidsrum køres via [adresse]. Dette har ikke medført øget omkostninger.

I forbindelse med budgetforliget for 2024 blev der afsat ca. 8 mio. kr. årligt til den kollektive trafik. På baggrund af de forslåede ændringer i køreplanen og opnåede besparelser blev der et økonomisk råderum på ca. 5 mio. kr. Dette råderum er anvendt  til at udvide frekvensen, således at alle bybuslinjer i dag, som minimum har halvtimedrift på hverdage mellem kl. 6 - 20.

Herefter kan der fremadrettes forventes et økonomisk råderum på ca. 2,5 mio. kr.

På temamødet den 18. juni drøftede udvalget erfaringer med kollektiv trafik herunder også erfaringerne med samkørsel og aftalen med Alf Olesen. Den nuværende tilskudsmodel til Nabogo fastholdes frem til sommeren 2026, hvorefter ordningen igen evalueres. Der er løbende tilpasninger i forhold til fx mindste turlængder for opnåelse af tilskud, bymæssige områder hvor der ikke gives tilskud og andre adfærdsregulerende tiltag i ordningen. Der er blevet taget godt i mod Nabogo løsningen og der har været en stigning i antal ture som også betyder en stigende omkostning, der afholdes af budgettet til kollektiv trafik.

Med udgangspunkt i temamødets drøftelser præsenterer forvaltningen forskellige forslag til, hvordan det eksisterende råderum kan udnyttes, med henblik på en beslutning om ændringer på mødet i Teknisk Udvalg den 7. oktober 2025.

### Klima og resiliensvurdering

Den kollektive trafik er et alternativ til at reducere trængsel og forurening.

### Sagens videre forløb

Sagen skal alene behandles i Teknisk Udvalg.

### Indstilling Teknik- og Miljødirektøren indstiller

**at** Teknisk Udvalg drøfter de forslåede tiltag, med henblik på en endelig godkendelse på udvalgsmødet den 7. oktober 2025.

### Beslutning

Drøftet.